Άλεξ Τέλες

Ο **Άλεξ Νικολάο Τέλες** (πορτογαλικά: Alex Nicolao Telles) (γενν. 15 Δεκεμβρίου 1992) είναι Βραζιλιάνος επαγγελματίας ποδοσφαιριστής. Είναι διεθνής με την Εθνική Βραζιλίας.

Ο Τέλες ξεκίνησε τη σταδιοδρομία του στην Εσπόρτε Κλούμπε Ζουβεντούδε, πριν πουληθεί στην Γκρέμιο ΦΜΠΑ το 2013. Εκείνη τη χρονιά, ψηφίστηκε ως ο καλύτερος αριστερός μπακ στο πρωτάθλημα. Τον Ιανουάριο του 2014, ο Τέλες υπέγραψε με την τουρκική Γαλατασαράι, κερδίζοντας διάφορα τρόπαια, όπως ένα πρωτάθλημα, δύο Κύπελλα Τουρκίας και ένα Σούπερ Καπ Τουρκίας. Εντάχθηκε με δανεισμό στην ιταλική Ίντερ τη σεζόν 2015–16.

Τον Ιούλιο του 2016, ο Τέλες πουλήθηκε στην ΦΚ Πόρτο, όπου καθιερώθηκε ως ένας από τους καλύτερους αριστερούς μπακ στο πρωτάθλημα. Έκανε σχεδόν 200 εμφανίσεις για την Πόρτο και κέρδισε τέσσερα τρόπαια, συμπεριλαμβανομένων δύο πρωταθλημάτων, ενός Κυπέλλου Πορτογαλίας και ενός Σούπερ Καπ Πορτογαλίας, καθώς και επιλέχθηκε στην Ομάδα της Χρονιάς στην Πριμέιρα Λίγα για τρεις συνεχόμενες σεζόν. Οι εμφανίσεις του Τέλες προκάλεσαν το ενδιαφέρον πολλών ευρωπαϊκών συλλόγων και τον Οκτώβριο του 2020 υπέγραψε στη Μάντσεστερ Γιουνάιτεντ, για ένα αρχικό ποσό 18 εκατομμυρίων ευρώ.

Γεννημένος στη Βραζιλία, ο Τέλες έχει επίσης ιταλική υπηκοότητα, αλλά εκπροσώπησε τη Βραζιλία σε διεθνές επίπεδο. Έκανε το ντεμπούτο του στην εθνική ομάδα το 2019.

## Σταδιοδρομία σε συλλόγους

### Ζουβεντούδε και Γκρέμιο
Ο Τέλες άρχισε να παίζει ποδόσφαιρο με τα παιδιά της γειτονιάς του και αργότερα γράφτηκε στην ακαδημία νέων της Εσπόρτε Κλούμπε Ζουβεντούδε.

Ο Τέλες ξεκίνησε την επαγγελματική του καριέρα με τη Ζουβεντούδε, κάνοντας το ντεμπούτο του στις 24 Ιανουαρίου 2011 εναντίον της Εσπόρτε Κλούμπε Σάο Ζοσέ. Σκόραρε το πρώτο του γκολ στις 20 Αυγούστου, σε μια εντός έδρας ισοπαλία με 1–1 εναντίον της Εσπόρτε Κλούμπε Κρουζέιρο.

Τον Δεκέμβριο, ο Τέλες μεταγράφηκε στην Γκρέμιο, αφού δημιουργήθηκε μια συνεργασία με τη Ζουβεντούδε. Έκανε το ντεμπούτο του για την ομάδα στις 3 Φεβρουαρίου 2013 εναντίον της ΣΚ Ιντερνασιονάλ. Στις 26 Μαΐου, έκανε το ντεμπούτο του στο Πρωτάθλημα Βραζιλίας, ξεκινώντας βασικός σε μια εντός έδρας νίκη με 2–0 εναντίον της Κλούμπε Νάουτικο Καπιμπαρίμπε.

### Γαλατασαράι
Στις 22 Ιανουαρίου 2014, μετά από μακροχρόνιες διαπραγματεύσεις, ο Τέλες ολοκλήρωσε μια μεταγραφή στην τουρκική Γαλατασαράι για 6 εκατομμύρια €, υπογράφοντας συμβόλαιο με ισχύ μέχρι το 2018. Έκανε το ντεμπούτο του δύο εβδομάδες αργότερα, στη νίκη με 3–0 εναντίον της Τοκατσπόρ για το Κύπελλο Τουρκίας και έκανε το ντεμπούτο του στη Σούπερ Λιγκ Τουρκίας σε μια εντός έδρας νίκη με 3–0 εναντίον της Εσκίσεχιρσπορ στις 8 Φεβρουαρίου 2014. Ο Τέλες έδωσε την πρώτη του ασίστ για τον σύλλογο εναντίον της Αντάλιασπορ, σε μία εκτός έδρας ισοπαλία με 2–2 στις 17 Φεβρουαρίου. Σκόραρε επίσης το πρώτο του γκολ για τη Γαλατασαράι εναντίον της Ακχισάρ Μπελεντίγεσπορ στις 8 Μαρτίου, σε μια εντός έδρας νίκη με 6–1.

#### Ίντερ (δανεισμός)
Στις 31 Αυγούστου 2015, η Γαλατασαράι συμφώνησε να αφήσει τον Τέλες να ενταχθεί στην ιταλική Ίντερ της Σέριε Α ως δανεικός για ένα χρόνο για 1,3 εκατομμύρια ευρώ, συν 250.000 € εάν η Ίντερ προκριθεί στη φάση των ομίλων του ΟΥΕΦΑ Τσάμπιονς Λιγκ 2016–17. Η συμφωνία περιελάμβανε μια επιλογή αγοράς για 8,5 εκατομμύρια €, επιτρέποντας στην Ίντερ να κάνει τη μετακόμιση μόνιμη όταν ολοκληρωθεί η συμφωνία δανεισμού. Ο Τέλες επανενώθηκε με τον προπονητή της Ίντερ, Ρομπέρτο Μαντσίνι, στην Ιταλία, με τον οποίο είχαν συνεργαστεί στο παρελθόν στη Γαλατασαράι.
[μικρογραφία|315x315εσ| Ο Τέλες με την [ΦΚ Πόρτο|Πόρτο το 2018]]
Έκανε το ντεμπούτο του για τον σύλλογο στις 13 Σεπτεμβρίου στην 3η αγωνιστική της Σέριε Α 2015–16 ενάντια στην ΑΚ Μίλαν, παίζοντας ολόκληρο τον αγώνα καθώς η Ίντερ κέρδισε με 1–0.

### Πόρτο
Στις 12 Ιουλίου 2016, η ΦΚ Πόρτο ανακοίνωσε την υπογραφή του Τέλες για 6,5 εκατομμύρια €. Σύμφωνα με δελτίο τύπου της Γαλατασαράι, ο σύλλογος της Κωνσταντινούπολης διατήρησε επιπλέον 10% για οποιασδήποτε προστιθέμενης αξίας σε μια μελλοντική μεταγραφική συμφωνία. Την επόμενη μέρα, αφού υπέγραψε πενταετές συμβόλαιο, δήλωσε: «*Φιλοδοξώ τίτλους, φιλοδοξώ μια πολύ όμορφη ιστορία.* *Πρόσφατα σχολίασα με τους συγγενείς μου ότι δεν θέλω να έρθω εδώ ως περαστικός, θέλω να αφήσω μια κληρονομιά*». Στις 12 Αυγούστου, σε μια εκτός έδρας νίκη με 3–1 εναντίον της Ρίο Άβε, έκανε το ντεμπούτο του στο πρωτάθλημα. Παρά το δύσκολο ξεκίνημα, ο Τέλες σταδιακά εδραιώθηκε στην αρχική ενδεκάδα της ομάδας, σημειώνοντας το πρώτο του γκολ όταν αντιμετώπισε την Μποαβίστα σε μια εντός έδρας νίκη με 3–1 στο Στάδιο Ντραγκάο.

### Μάντσεστερ Γιουνάιτεντ
Στις 5 Οκτωβρίου 2020, η Μάντσεστερ Γιουνάιτεντ είχε συνάψει κατ΄ αρχήν συμφωνία για να υπογράψει τον Τέλες έναντι αμοιβής που πιστεύεται ότι ήταν 15,4 εκατομμύρια λίρες. Η μεταγραφή ολοκληρώθηκε και ο Τέλες ανακοινώθηκε ως παίκτης της Γιουνάιτεντ εκείνη την ημέρα. Έκανε το ντεμπούτο του παίζοντας ως αριστερό ακραίο μπακ στις 20 Οκτωβρίου σε μια νίκη με 2–1 επί της Παρί Σεν Ζερμέν στη φάση των ομίλων του ΟΥΕΦΑ Τσάμπιονς Λιγκ 2020–21. Στις 29 Σεπτεμβρίου 2021, ο Τέλες σημείωσε το πρώτο του γκολ για τη Μάντσεστερ Γιουνάιτεντ με βολέ με το αριστερό πόδι έξω από την περιοχή του πέναλτι, σε μια εντός έδρας νίκη με 2–1 εναντίον της Βιγιαρεάλ στη φάση των ομίλων του ΟΥΕΦΑ Τσάμπιονς Λιγκ 2021–22.

#### Σεβίλλη (δανεισμός)
Στις 4 Αυγούστου 2022, ο Τέλες δόθηκε δανεικός στη Σεβίλλη μέχρι το τέλος της σεζόν 2022–23. Στις 31 Μαΐου 2023, κατέκτησε με τη Σεβίλλη το ΟΥΕΦΑ Γιουρόπα Λιγκ 2022-23, κερδίζοντας στον τελικό τη Ρόμα στη διαδικασία των πέναλτι, ύστερα από την ισοπαλία με 1-1 στον αγώνα.

## Εθνική ομάδα
Αν και γεννήθηκε στη Βραζιλία, ο Τέλες έχει επίσης ιταλικό διαβατήριο, που τον έκανε στο παρελθόν επιλέξιμο για να εκπροσωπήσει την Εθνική Ιταλίας. Τον Οκτώβριο του 2016, ο Τέλες είπε ότι θα «καλωσόριζε» μια κλήση από τους *Ατζούρι*, προσθέτοντας ότι οι πρόγονείς του είναι Ιταλοί και αισθάνεται Ιταλός. Τον Μάρτιο του 2019, ωστόσο, έλαβε την πρώτη του κλήση στην Εθνική Βραζιλίας. Έκανε το ντεμπούτο του για τη Βραζιλία στις 23 Μαρτίου 2019, σε ένα φιλικό με τον Παναμά, ως βασικός.

Στις 7 Νοεμβρίου 2022, ο Τέλες συμπεριλήφθηκε στην ομάδα για το Παγκόσμιο Κύπελλο του 2022. Αποκλείστηκε για το υπόλοιπο της διοργάνωσης μετά από τραυματισμό στο δεξί γόνατο στον τελευταίο αγώνα της φάσης των ομίλων εναντίον του Καμερούν.

## Διακρίσεις
**Ζουβεντούδε**

* Κύπελλο FGF: 2011, 2012

**Γαλατασαράι**

* Σούπερ Λιγκ Τουρκίας: 2014–15
* Κύπελλο Τουρκίας: 2013–14, 2014–15
* Σούπερ Καπ Τουρκίας: 2015

**Πόρτο**

* Πριμέιρα Λίγα: 2017–18, 2019–20
* Κύπελλο Πορτογαλίας: 2019–20
* Σούπερ Καπ Πορτογαλίας: 2018

**Μάντσεστερ Γιουνάιτεντ**

* ΟΥΕΦΑ Γιουρόπα Λιγκ: Φιναλίστ 2020–21

**Σεβίλλη**

* ΟΥΕΦΑ Γιουρόπα Λιγκ: 2022–23

**Ατομικές**

* Ομάδα της Χρονιάς στο Πρωτάθλημα Βραζιλίας – Καλύτερος Αριστερός Μπακ: 2013
* Bola de Prata – Καλύτερος Αριστερός Μπακ: 2013
* Ομάδα της Χρονιάς στην Πριμέιρα Λίγα: 2016, 2017
* Αμυντικό του Μήνα στην Πριμέιρα Λίγα: Αύγουστος 2017, Ιανουάριος 2018, Φεβρουάριος 2018, Απρίλιος 2018, Αύγουστος 2019, Δεκέμβριος 2019, Φεβρουάριος 2020
* Παίκτης του Μήνα στην Πριμέιρα Λίγα: Φεβρουάριος 2020
* Ομάδα της Χρονιάς στην Πριμέιρα Λίγα: 2017–18, 2018–19, 2019–20
* Γκολ του Μήνα στην Πριμέιρα Λίγα: Οκτώβριος/Νοέμβριος 2019
* Παίκτης της Χρονιάς της Πόρτο – Βραβείο Dragão de Ouro: 2018

## Παραπομπές


## Εξωτερικοί σύνδεσμοι

* 
* 
* 
* 
* Προφίλ στην Γκρέμιο (πορτογαλικά)

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Βραζιλιάνοι ιταλικής καταγωγής
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Εσπόρτε Κλούμπε Ζουβεντούδε
Κατηγορία:Ποδοσφαιριστές Καμπεονάτο Μπραζιλέιρο Σέριε Δ
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Γαλατασαράι
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Παίκτες νικητές ΟΥΕΦΑ Γιουρόπα Λιγκ